

Република Србија – АП Војводина

ОШ „Јован Стерија Поповић“

Број: 61-1606/18

Дана: 25.10.2018. године

Велика Греда

На основу члана 126.став 4. тачка 4. и чл. 23. Закона о основама система образовања и васпитања („Сл. гласник РС“, бр. 88/2017 и 27/2018), као и члана 95. став 3. тачка 4. и чл. 35. Статута ОШ „Јован Стерија Поповић“ Велика Греда, број 61-1630/2017 од 25.12.2017. године**,** в.д. директор-а упућује

**ЈАВНИ ПОЗИВ ЗА ДОНАЦИЈУ ОШ „ЈОВАН СТЕРИЈА ПОПОВИЋ“ ВЕЛИКА ГРЕДА ЗА ОБРАДУ И ОДРЖАВАЊЕ ПОЉОПРИВРЕДНОГ ЗЕМЉИШТА**

**I** ОШ „Јован Стерија Поповић“ упућује позив свим заинтересованим физичким и правним лицима за донацију у циљу обраде и одржавања пољопривредног земљишта у својини РС, на које школа има право коришћења, и то:

|  |  |  |  |  |  |  |
| --- | --- | --- | --- | --- | --- | --- |
| КО | Потес | Шифра ЈH | Број поседовног листа | Бр. Парцеле | Култура фактичко стање и класа | Површина (ха) |
| Велика  Греда | ОКНО | 711 | 189 | 1640 | ЛИВАДА 2 | 2,1010 |
| Велика  Греда | ОКНО | 711 | 189 | 1641 | ЊИВА 2 | 0,7539 |
| Велика  Греда | ОКНО | 711 | 189 | 1641 | ЊИВА 3 | 3,0753 |
| Укупно |  |  |  |  |  | 5,9302 |

Имајући у виду да школа није у могућности да обавља производну делатност, с обзиром да се у власништву школе не налази потребна механизација, као и да иста не располаже посебним финансијским средствима предвиђеним за ту намену, неопходна је подршка појединаца и локалне заједнице.

Средства добијена на наведени начин, биће депонована на наменски рачун и утрошена за опремање школе, помоћ материјално угроженим ученицима, односно за излете и екскурзије, у складу са усвојеним Годишњим планом школе.

**II** Услови за пријављивање:

Право учешћа у поступку донирања имају сва физичка и правна лица са пребивалиштем/седиштем на територији РС.

**III** Предмет донације су:

- Радови на обради земљишта,

- Пољопривредни репроматеријал (семе, ђубриво, хемија, нафта и сл.)

**IV** Поступак се спроводи прикупљањем затворених, ковертираних понуда, са доказима:

- Извод о упису у регистар АПР-а,одосно др.одговарајући регистар (правна лица);

- Копија личне карте (физичка лица).

Понуде за донацију достављати на адресу Маршала Тита 116 у затвореној коверти са назнаком „Донација“. Контакт телефон 013/865-003 или 063/8071944, сваког дана од 08-15 часова.

**V** Рок за достављање понуда је 8 (осам) дана од дана објављивања позива.

**VI** Понуде се отварају јавно, 13.11.2018.године, у 10 часова у згради школе.

**VII** Школа ће,као прималац донације, са даваоцима закључити уговор у року од 8 (осам) дана од дана отварања понуда и истим регулисати међусобна права и обавезе.

**VIII** Позив објавити на званичном сајту Школе, званичном сајту Општине Пландиште и у „Билтен“-у Општине Пландиште.

У Великој Греди, в.д. Директор-а

Дана 25.10.2018.године Вишња Манојловић